Ենս Ստրյուգեր Լարսեն

**Ենս Ստրյուգեր Լարսեն** (, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Ուդինեզեի և Դանիայի ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Բրոնդբյու
Ստրյուգեր Լարսենը Բրոնդբյուի ակադեմիայի սան է։ Իր պրոֆեսիոնալ դեբյուտը նշեց 2009 թվականի նոյեմբերի 1-ին՝ Նորշելանի դեմ խաղում։ Առաջին հանդիպումը եվրոպական առաջնություններում անցկացրեց 2010 թվականի հուլիսի 15-ին՝ Եվրոպայի Լիգայի որակավորման երկրորդ փուլի Վադուցի դեմ խաղում։ Իր առաջին գոլը պրոֆեսիոնալ կարիերայում խփեց հուլիսի 25-ին՝ Օլբորգի դեմ խաղում։ Օգոստոսի 1-ին Ստրյուգեր Լարսենը խփեց Միդտյուլանի դեմ խաղի միակ գոլը՝ 1-0 հաշվով հաղթանակ պարգևելով Բրոնդբյուին։ Օգոստոսի 22-ին նա հեռացվեց խաղադաշտից Օդենսեի դեմ խաղում՝ ստանալով երկրորդ դեղին քարտը հանդիպման 78-րդ րոպեին։ 2013 թվականի մարտի 10-ին դանիացին գոլի և գոլային փոխանցման հեղինակ դարձավ Օրհուսի դեմ խաղում։ Բրոնդբյուի առաջին թիմի կազմում Ստրյուգեր Լարսենը անցկացրեց 105 հանդիպում՝ դառնալով 7 գոլի և 6 գոլային փոխանցման հեղինակ։

### Նորշելան
2013 թվականի հուլիսի 9-ին Ստրյուգեր Լարսենը անվճար տրանսֆերով տեղափոխվեց Նորշելան։ Իր դեբյուտը ակումբի կազմում նշեց հուլիսի 22-ին՝ փոխարինման մտնելով Էսբյերգի դեմ խաղում։ Առաջին հանդիպումը թիմի մեկնարկային կազմում անցկացրեց հուլիսի 26-ին՝ Վիբորգի դեմ խաղում։ Իր առաջին գոլը խփեց սեպտեմբերի 25-ին՝ Դանիայի գավաթի Նաեսբիի դեմ խաղում։ 2014 թվականի ապրիլի 21-ին Ստրյուգեր Լարսենը գոլի հեղինակ դարձավ Սյոներյուսկի դեմ խաղում, սակայն Նորշելանը պարտվեց 1-3 հաշվով։ Մայիսի 11-ին նա գոլ խփեց Վիբորգի դեմ խաղում՝ օգնելով իր թիմին հաղթել 3-1 հաշվով։ Նորշելանի կազմում Ստրյուգեր Լարսենը անցկացրեց 38 հանդիպում՝ դառնալով 3 գոլի և 2 գոլային փոխանցման հեղինակ։

### Աուստրիա Վիեննա
2014 թվականի հունիսի 18-ին Ստրյուգեր Լարսենը 2 տարվա պայմանագիր կնքեց Աուստրիա Վիեննայի հետ։ Իր դեբյուտը նշեց հուլիսի 11-ին՝ Ավստրիայի գավաթի Ֆյորստի դեմ խաղում՝ այս խաղում դառնալով գոլային փոխանցման հեղինակ։ Առաջին հանդիպումը Ավստրիայի առաջնությունում անցկացրեց հուլիսի 20-ին՝ Գրյոդիգի դեմ խաղում։ Իր առաջին գոլը խփեց հոկտեմբերի 18-ին՝ Ալտախի դեմ խաղում։ Իր դեբյուտը Եվրոպայի Լիգայում նշեց 2016 թվականի սեպտեմբերի 15-ին՝ Աստրա Ջուրջուի դեմ խաղում։ Աուստրիա Վիեննայի կազմում անցկացրած 3 մրցաշրջաններում Ստրյուգեր Լարսենը անցկացրեց 85 հանդիպում՝ դառնալով 2 գոլի և 7 գոլային փոխանցման հեղինակ։

### Ուդինեզե
2017 թվականի օգոստոսի 24-ին Ստրյուգեր Լարսենը 4 տարվա պայմանագիր կնքեց Ուդինեզեի հետ։ Իր դեբյուտը Սերիա A-ում նշեց սեպտեմբերի 10-ին՝ Ջենոայի դեմ խաղում։ Իր առաջին գոլը խփեց սեպտեմբերի 23-ին՝ Ռոմայի դեմ խաղում։

## Միջազգային կարիերա
Դանիայի ազգային հավաքական Ստրյուգեր Լարսենը առաջին անգամ հրավիրվեց 2013 թվականի օգոստոսին՝ Լեհաստանի դեմ խաղի համար, սակայն այս խաղում խաղադաշտ դուրս չեկավ։ Իր դեբյուտը ազգային հավաքականում նշեց 2016 թվականի օգոստոսի 31-ին՝ փոխարինելով Ռիզա Դուրմիսիին Լիխտենշտայնի դեմ խաղում։ Այս խաղում նա դարձավ գոլի հեղինակ՝ օգնելով Դանիային հաղթել 5-0 հաշվով։ Առաջին հանդիպումը հավաքականի մեկնարկային կազմում անցկացրեց նոյեմբերի 15-ին՝ Չեխիայի դեմ ընկերական խաղում։

2018 թվականի մայիսին Ստրյուգեր Լարսենը ընդգրկվեց Դանիայի՝ աշխարհի առաջնության համար վերջնական կազմում։ Առաջնությունում նա անցկացրեց 3 հանդիպում, իսկ Դանիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Խորվաթիային։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 1-ի դրությամբ*

### Միջազգային վիճակագրություն
*2018 թվականի սեպտեմբերի 1-ի դրությամբ*

### Միջազգային գոլեր

## Ծանոթագրություններ

## Արտաքին հղումներ
* Ստրյուգեր Լարսենի պաշտոնական Ինստագրամի էջը
* Ստրյուգեր Լարսենը transfermarkt-ում
* Ստրյուգեր Լարսենը soccerbase.com-ում
* Ստրյուգեր Լարսենը WhoScored.com կայքում
* Ստրյուգեր Լարսենը Ուդինեզեի պաշտոնական կայքում
* Ստրյուգեր Լարսենը Սերիա A-ի պաշտոնական կայքում  
* Ստրյուգեր Լարսենը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Աուստրիա Վիեննայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրաբզոնսպորի ֆուտբոլիստներ